Kim Kardashian

I Kim Kardashian si jekh soćialiteca thaj ćerxaj anθar e PhSA. Voj si butśundi anθ-e media sosqe voj sas p-o realitetipnasqe televizorosqi progràma „Keeping up with the Kardashians“ (kaj si jekh fràza kaj avel e Amerikaqe idiomosθar „Keeping up with the Joneses“, manglindoj te phenel ke si but vaźno/vastno te participisarel and-e sociale konkursură e lovença). Sar socialitèca, si but prinʒardi pal-e bută kaj kerel avere manuśnănça sar kam-vel te meretisarel pes e Kanye Westoça vaj te maladŏvel preśedintença thaj barvale manuśença. Laqe phenă avile vi len but prinʒărde manuśnă pala laθe.

 Pàqi familia thaj pàqo tràjo 
I Kim Kardashian biǎndili p-o 21 oktòmbra 1980 anθ-o Los Angeles, Kalifornia, anθ-i familia e Robert Kardaśǒnosqi thaj i Kris-aqi (ternećhajaqo nav: Houghton). I Kim si la jekh phen maj bari, i Kourtney, thaj jekh phen maj terni, i Khloè, thaj jekh phral maj terno o Rob. Penqi dej si la orìgene nederlandosθar, anglǎθar, irlandosθar thaj ekòsǒsθar, tha' penqo dad si jekh amerikaqo anθar armenikane orìgene. Palal te xulǎven penθar pàqo dad thaj pàqi dej anθ-o berś 1991, pàqi dej meretisardǎs aver dàta anθ-o sajekh berś, ël Kàjtlin Jennereça, anavǎrdi p-atunća Bruce (I Jenner paruvdǎs pàqo anav te avel Kàjtlin palal te avel transgèno (vaj anθalingutni) anθ-o berś 2015) jekh ʒuvli kaj premisardǎs jekh sumnakuno medaliòno anθ-e Olmpiàda anθar o milaj ël berśesθar 1976. Anθa meretimos thaj ansurimos penqo, i Kim sas la enǎ neve phrala thaj phenǎ (vunivar akharde „bićhaćhe phrala” : Burton "Burt", Brandon thaj Brody; thaj jekh bićhaćhi phen, i Casey; thaj maj dur sas duj neve phenǎ kaθar aver kununimos : i Kendall thaj i Kylie Jenner.

Kana sas terni siklǒvlǎs ka-i Bari Śkola „Marymount”, jekh śkola romano-katolika vaś ćeja anθar o Los Angeles. Anθ-o 1994, penqo dad sas advòkato vaś o khelutno ël amerikaqe fòtbalosqo thaj aktòro, o O. J. Simpson anθ-jèkh bàjo kana phende ke mudardǎs pesqe ʒuvlă. O Simpson si kǐrvo ël Kim Kardashianqo. O dad ël Kimaqo mulo anθ-o berś 2003 anθar jekh nasvalimos.